
JUDEŢUL TIMIŞ
MUNICIPIUL TIMIŞOARA

Biroul Gestiune Populaţie Canină 

Deratizare, Dezinsecţie, Dezinfecţie
SC2019-11379/09.05.2019______________________________________________________________                                                                       

RAPORT DE SPECIALITATE

Pentru aprobarea Studiului de Fundamentare, Caietului de Sarcini şi a Contractului Cadru privind gestiunea delegată a ” serviciului pentru gestionarea câinilor fără stăpân din  Municipiul Timişoara” 

Având în vedere Expunerea de motive nr. SC2019-11378/09.05.2019 a Primarului Municipiului Timişoara şi Proiectul de hotărâre,  prin care se propune aprobarea Studiului de Fundamentare, Caietului de Sarcini şi a Contractului Cadru privind gestiunea delegată a serviciului pentru gestionarea câinilor fără stăpân din  Municipiul Timişoara
Facem următoarele precizări:

Având în vedere Referatul de necesitate nr. SC2019-8408/04.04.2019  întocmit de Biroul Gestiune Populaţie Canină D.D.D., în cadrul căruia este descrisă achiziţia şi sunt estimate cantităţile şi valoarea achiziţiei de 6.772.956 lei fără TVA, respectiv 8.059.817,64 lei cu TVA,

Potrivit art.2 lit.a din O.G. nr.71/2002, serviciile de administrare a domeniului public sunt definite ca reprezentând „totalitatea acţiunilor şi activităţilor edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al unităţilor administrativ-teritoriale, altele decât cele date, potrivit legii, în administrarea altor servicii publice locale”. Acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora,

Potrivit art.10 din O.G. nr.71/2002 şi art.22 alin.(2) din Legea nr.51/2006, gestiunea serviciilor de utilităţi publice, respectiv a serviciului de administrare a domeniului public, se organizează şi se realizează în următoarele modalităţi:

a) gestiune directă;

b) gestiune delegată,
Conform prevederilor Legii nr.215/2001 a admnistraţiei publice locale şi ale O.G. nr.71/2002, organizarea si reglementarea serviciilor de administrare a domeniului public şi privat constituie dreptul exclusiv al autorităţilor administraţiei publice locale.  In exercitarea acestui drept, Consiliul Local are posibilitatea de a alege  şi de a hotărî modalitatea pentru gestiunea serviciilor de utilităţi publice astfel încât să asigure funcţionarea corespunzătoare a serviciilor de administrare a domeniului public şi privat al unităţii administrativ-teritoriale.

 Neexistând baza tehnico- materială  necesară, varianta gestiunii directe implică cheltuieli considerabile , implicit alegerea acestei variante este mai puţin fezabilă altor alternative.


Varianta prin care serviciul este prevăzut a fi realizat prin gestiune delegată  este mai avantajoasă în raport cu prima variantă, deoarece nu necesită investiţii majore în baza tehnico- materială, operatorul vine cu personal calificat, experienţă în efectuarea unei astfel de activităţi preluând astfel şi majoritatea riscurilor. 



În conformitate cu prevederilor H.G. nr. 1059/2013 pentru aprobarea Normelor de aplicare a O.U.G. nr. 155/2001 privind aprobarea programului de gestionare a câinilor fără stăpân, concesionarea serviciilor specializate pentru gestionarea câinilor fără stăpân se face de către consiliile locale cu respectarea prevederilor  O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii şi a H.G. nr.71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii. 

      
   Având în vedere modificările legislative privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii apărute în 2016, avem la bază Legea nr. 100/2016 privind concesiunile de lucrări şi concesiunile de servicii şi Hotărârea de Guvern nr.867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii.      
           Fiind o activitate  cu impact asupra mediului este necesar ca aceasta să se organizeze şi desfăşoare  în condiţii de protecţie a mediului, ofertantul trebuie să deţină :

1. Autorizaţiei de Mediu eliberată de Agenţia Regională pentru Protecţia Mediului, valabilă la data limită de depunere a ofertelor, conform prevederilor  Anexei 1 (Lista activităţilor supuse procedurii de emitere a autorizaţiei de mediu) la Ordinului  nr. 1.798 din 19 noiembrie 2007 actualizată, pentru aprobarea Procedurii de emitere a Autorizaţiei de Mediu cu modificările şi completările ulterioare . Se va face  dovada existenţei Autorizaţiei de Mediu  conform art. 2, pc. 9 din OUG195/2005 actualizată, privind protecţia mediului, în termen de valabilitate la data depunerii ofertelor. 

2. Autorizaţie Sanitar Veterinară valabilă la data limită de depunere a ofertelor;  potrivit capVI art.18 alin.1 din  Ordonanţa Guvernului nr. 42/2004 privind organizarea activităţii sanitare veterinare şi pentru siguranţa alimentelor, consolidata. (În cazul în care pe Autorizaţie Sanitar Veterinară nu este specificvat termenul de valabilitate, se va aduce de la Direcţia Sanitară Veterinară şi pentru Siguranţa Alimentelor de pe raza căruia operatorul îşi are inscrisă activitatea o adresă privind valabilitatea acesteia).

3. Sistemului de management. Ofertantul va prezenta documente/certificate emise de organisme independente, prin care se atestă respectarea de către ofertant a standardelor de asigurare a calităţii pentru execuţia de lucrări similare cu cele care fac obiectul contractului, în limba română conform: 

· sistemului de management al calităţii SR EN ISO 9001

· sistemului de management de mediu SR EN ISO 14001


sau echivalent, sau să facă dovada că asigură un nivel corespunzător al calităţii.

Se acceptă şi  declaraţie pe propria răspundere că la data începerii licitaţiei ofertantul este în curs de  

implementare a unui astfel de sistem echivalent pentru fiecare din cele trei solicitări

Având în vedere prevederile legale expuse în prezentul raport, apreciez că proiectul de hotărâre pentru aprobarea Studiului de Fundamentare, a Caietului de Sarcini şi a Contractului Cadru privind gestiunea delegată a serviciului  ”pentru gestionarea câinilor fără stăpân din Municipiul Timişoara” îndeplineşte condiţiile pentru a fi supus dezbaterii şi aprobării plenului Consiliului Local. 


Notă: În cazul în care se consideră că proiectul de hotărâre nu îndeplineşte condiţiile pentru a fi supus dezbaterii şi aprobării plenului consiliului local, se vor preciza prevederile legale nerespectate, argumentân

  se consideră a fi încălca

SAVU NATALIA

CONSILIER

PINTEA ALEXANDRA

                                                                                                                                             Cod FO53-01,Ver.1

[image: image3.jpg]romania2019.eu

Presedintia Romdniei la Consiliul Uniunii Europene





